Do konca roka 2021 už členské štáty dostali viac ako 64 % finančných prostriedkov politiky súdržnosti. V absolútnom vyjadrení predstavuje 66 miliárd EUR vyplatených v roku 2021 najvyššiu úroveň ročných platieb uskutočnených Komisiou počas cyklu financovania na roky 2014 – 2020. Podľa najnovších dostupných finančných údajov Komisia na konci októbra 2022 vyplatila na programy politiky súdržnosti na roky 2014 – 2020 297 miliárd EUR, čo je približne 74 % plánovaných finančných prostriedkov, pričom ešte zostáva vyplatiť 104 miliárd EUR.

EŠIF majú desaťročné obdobie implementácie(), pričom rok 2021 predstavuje ôsmy rok tohto obdobia. V tejto správe, vypracovanej v súlade s článkom 53 nariadenia (EÚ) č. 1303/2013, sa uvádzajú zmeny vo finančnej implementácii EŠIF do konca roka 2021 ( ). Uvádzajú sa v nej kumulatívne výsledky oznámené členskými štátmi za obdobie 2014 – 2020, ako aj počiatočné poznatky o opatreniach, ktorými programy EŠIF reagovali na pandémiu ochorenia COVID-19.

Kríza v oblasti verejného zdravia naďalej ovplyvňovala európsku spoločnosť aj v roku 2021. Postupné vlny variantov vírusu ochorenia COVID-19 preverili odolnosť našich hospodárstiev. Napriek náročným podmienkam sa prostredníctvom európskych štrukturálnych a investičných fondov (EŠIF) naďalej podporovali ľudia, spoločnosti a regionálne orgány. To zase pomohlo zmierniť vplyvy zdravotnej, ako aj hospodárskej krízy.

Na konci roka 2021 bolo členským štátom vyplatených spolu 252 miliárd EUR v čistom vyjadrení (64 % plánovanej sumy EÚ na celé obdobie pre politiku súdržnosti). Vzhľadom na dlhý čas splatnosti programov a flexibilitu, ktorá bola poskytnutá v reakcii na krízu, a to vrátane 100 % financovania zo strany EÚ, došlo v roku 2021 k zreteľnému navýšeniu platieb EÚ na programy. Skúsenosti z predchádzajúcich programových období naznačujú, že tempo čerpania sa bude až do ukončenia programov naďalej zrýchľovať. V roku 2021 bola zrušená viazanosť prostriedkov vo výške 65 miliónov EUR().

Celkové náklady na projekty, ktoré boli vybrané členskými štátmi na podporu z EŠIF, do konca roka 2021 dosahujú výšku 746 miliárd EUR a predstavujú 102 % z celkovej alokácie (). Na grafe uvedenom ďalej je znázornený trend výberu projektov a platieb za projekty počas implementačného cyklu v relatívnom vyjadrení.

Z piatich EŠIF sa vyčlenilo 535 miliárd EUR v rozpočtovom programovom období 2014 – 2020. Tieto fondy doplnené vnútroštátnym spolufinancovaním umožnili celkové investície vo výške 731 miliárd EUR (vrátane zdrojov z iniciatívy REACT-EU, ako aj rozšírenia druhého piliera spoločnej poľnohospodárskej politiky). Náklady, ktoré vznikli prijímateľom projektov, sú oprávnené na spolufinancovanie z EŠIF do konca roka 2023 ().

Komisia okrem toho prispela aj k riešeniu prebiehajúcej energetickej krízy prostredníctvom cielených zmien politiky súdržnosti na roky 2014 – 2020 s názvom Podpora cenovo dostupnej energie (SAFE) v rámci legislatívnych rokovaní o pláne REPowerEU. Európsky parlament a Rada dosiahli 14. decembra 2022 politickú dohodu o pláne REPowerEU vrátane programu SAFE, ktorý členským štátom umožní využiť až 10 % prostriedkov pridelených na politiku súdržnosti na roky 2014 – 2020 na podporu zraniteľných domácností a MSP, ktoré sú obzvlášť zasiahnuté nárastom cien energie, ako aj skráteným pracovným časom a rovnocennými režimami, a to so 100 % spolufinancovaním EÚ.

Informácie, ktoré členské štáty oznámili v súvislosti s implementáciou programov EŠIF na rok 2021, predstavujú len náčrt z veľmi dynamickej situácie. V programoch sa naďalej využívajú finančné prostriedky EÚ na riešenie vplyvov pandémie a zároveň sa sledujú ich pôvodné strategické ciele, aj keď vo významne odlišnom kontexte. Krajiny EÚ prostredníctvom Investičnej iniciatívy v reakcii na koronavírus a Investičnej iniciatívy v reakcii na koronavírus Plus využili dodatočnú flexibilitu poskytovanú týmito iniciatívami, ako aj dodatočné finančné prostriedky sprístupnené prostredníctvom balíka na podporu obnovy NextGenerationEU vrátane Mechanizmu na podporu obnovy a odolnosti a REACT-EU.

·pripojeniu ďalších 500 000 spotrebiteľov energie do inteligentných elektrických sietí,

Súhrn hlavných výkonnostných údaje vykázaných členskými štátmi do konca roka 2021:

Pokiaľ ide o politiku súdržnosti, finančné údaje zo septembra 2022 potvrdzujú pokračujúcu vysokú mieru čerpania prostriedkov. Za desať mesiacov bolo oznámené dodatočné čerpanie vo výške 45 miliárd EUR, čím sa platby zvýšili na 74 % plánovanej sumy. Vzhľadom na to, že vnútroštátne správne orgány zvyčajne predkladajú Komisii žiadosti o refundáciu ku koncu rozpočtového roka, táto suma sa v zostávajúcich mesiacoch roka 2022 ešte zvýši.

Pandémia ochorenia COVID-19 priniesla významné zmeny pre litovský finančný trh a hospodárstvo. V dôsledku hospodárskej krízy spôsobenej pandémiou ochorenia COVID-19 mohlo len 15 % poľnohospodárskych podnikov pokryť svoje krátkodobé záväzky vlastnými prostriedkami. Prostredníctvom podpory z EPFRV bol vytvorený finančný nástroj, ktorý poskytuje zvýhodnené úvery až do výšky 200 000 EUR na prevádzkový kapitál a/alebo investície malým poľnohospodárskym podnikom a mladým poľnohospodárom. Do septembra 2022 boli predložené žiadosti o úver v hodnote 2,7 milióna EUR.

V Rakúsku sa z fondov REACT-EU podporila spoločnosť Kioto Solar so sídlom v Korutánsku. Z EFRR sa prispelo sumou 1,4 milióna EUR na nákup strojov pre novú výrobnú linku fotovoltických modulov, ktoré možno integrovať do fasád budov. Tieto inovatívne, inteligentné a estetické moduly premenia budovu na skutočnú solárnu elektráreň. Vďaka novej výrobnej linke môžu byť fotovoltické moduly s dvojakým využitím (zimná záhrada, fasáda, prístrešok pre auto, strešné riešenia atď.) automaticky vyrábané v ich závode v St. Veit.

Delvert Mécanique , spoločnosť so sídlom v Nouvelle-Aquitaine vo Francúzsku, získala finančnú podporu na modernizáciu svojej výroby. Spoločnosť, ktorá vyrába obrobky pre priemysel, obranu, železnice a automobilové športy, bola silne zasiahnutá zdravotnou krízou. Podporou z ERDF sa umožňuje spoločnosti zvýšiť produktivitu a svoj obrat o 20 % v priebehu nasledujúcich troch rokov a prijať nových zamestnancov.

V Grécku sa prostredníctvom ESF podporoval nábor zdravotníckych pracovníkov vrátane lekárov, zdravotných sestier a iného personálu, ktorí poskytujú zdravotnícke služby a zohrávajú kľúčovú úlohu v štruktúre, pripravenosti a odolnosti zdravotníckych zariadení. Projekt zameraný na riešenie nedostatku personálu, ktorý ovplyvňuje grécke zdravotnícke služby, sa zameral na zvýšenie počtu zamestnancov zapojených do skríningu, včasnej detekcie a manažmentu potenciálnych prípadov ochorenia COVID-19, ako aj do starostlivosti o ľudí s chronickými alebo akútnymi chorobami, ktoré nesúvisia s ochorením COVID-19.

V rámci ENRF sa zaviedla núdzová podpora na kompenzáciu dočasného zastavenia rybolovných činností a pozastavenie alebo zníženie výroby a spracovania v kontexte pandémie. Z EFNR bolo na zmiernenie vplyvu pandémie COVID-19 vyčlenených 189 miliónov EUR, z čoho polovica bola alokovaná na dočasné zastavenie rybolovných činností. To zodpovedá 3,8 % celkových finančných prostriedkov z EFNR vyčlenených na konci roka 2021.

Opatrenie zavedené v rámci EPFRV s cieľom poskytnúť dočasnú pomoc na zvýšenie likvidity poľnohospodárom a vidieckym podnikom, ktoré boli obzvlášť zasiahnuté krízou spôsobenou pandémiou ochorenia COVID-19, sa implementovalo vo viac ako 40 celoštátnych alebo regionálnych programoch rozvoja vidieka v 14 členských štátoch s plánovanou celkovou sumou verejných výdavkov vo výške 1 miliardy EUR (vrátane vnútroštátneho spolufinancovania). Do konca roka 2021 bolo vyplatených 90 % zo 700 miliónov EUR alokovaných na dané opatrenie (pri plánovanej celkovej sume verejných výdavkov vo výške 1 miliardy EUR vrátane vnútroštátneho spolufinancovania), vďaka čomu získalo podporu viac ako 560 000 poľnohospodárskych podnikov a 6 500 MSP. 92 % týchto výdavkov sa poskytlo poľnohospodárom.

V rámci politiky súdržnosti je ESF hlavným zdrojom na podporu sociálnych služieb, udržanie zamestnanosti a podporu zraniteľným skupinám v súlade s akčným plánom Európskeho piliera sociálnych práv. Uvedené ciele sa dosahujú napr. podporou režimu skráteného pracovného času, mzdových príplatkov pre zdravotnícky personál, IT vybavenia, ochranných prostriedkov a služieb pre zraniteľné skupiny.

·V rámci ukazovateľov COVID-19 týkajúcich sa prostriedkov vynaložených na zdravotníctvo: do konca roka 2021 sa 42 % prostriedkov z celkovej plánovanej sumy 3,7 miliardy EUR vykázalo ako vynaložených.

Kľúčové hodnoty zo správ členských štátov, ktoré sa týkajú špecifických ukazovateľov COVID-19, vrátane prvého príspevku, pokiaľ ide o podporu z REACT-EU, ukazujú tieto predbežné úspechy do konca roka 2021():

REACT-EU bol úplne prvým nástrojom, ktorý bol použitý v rámci nástroja NextGenerationEU, pričom prvá platba sa uskutočnila 28. júna 2021. Financovanie bolo rozdelené do dvoch tranží – väčšina bola k dispozícii na programovanie v roku 2021 (39,6 miliardy EUR) a zvyšok v roku 2022 (10,8 miliardy EUR). Komisia konala rýchlo, aby poskytla finančné prostriedky na boj proti pandémii a na podporu hospodárstva včas. Len za tri mesiace po prijatí nariadenia o REACT-EU () schválila viac ako 90 % prostriedkov dostupných v roku 2021, čím umožnila riadiacim orgánom začať využívať dostupné dodatočné zdroje.

3.1.Inteligentný rast

212 miliárd EUR na inteligentný rast

Investície do inteligentného rastu tvoria približne 29 % celkových finančných prostriedkov EŠIF. Viac ako 212 miliárd EUR je k dispozícii na tri inteligentné ciele: výskum a inovácie (70 miliárd EUR), informačné a komunikačné technológie (18 miliárd EUR) a konkurencieschopnosť MSP (124 miliárd EUR)().

Do konca roka 2021 členské štáty alokovali 225 miliárd EUR, čo je 110 % celkových dostupných finančných prostriedkov, na projekty na tieto tri ciele (alokované na projekty v grafe ďalej) a 131 miliárd EUR, čo zodpovedá 62 % alokácie, sa už vyplatilo prijímateľom projektov (vynaložené na projekty). V porovnaní s predchádzajúcim rokom to predstavuje nárast o 8 percentuálnych bodov, čo poukazuje na dobrý rytmus čerpania prostriedkov z EŠIF. V nasledujúcom grafe sa uvádza podrobnejšie rozdelenie miery plnenia v súvislosti s každým z troch cieľov, ako aj priemer zodpovedajúci zoskupeniu inteligentného rastu.

Využívanie EŠIF na podporu výskumu a inovácií je kľúčom k tomu, ako pomáhať členským štátom a regiónom vytvárať podmienky potrebné na inovácie, výskum a vývoj. Podpora inovácií prostredníctvom stratégií pre inteligentnú špecializáciu je kľúčová pre širokú škálu priorít Únie, najmä Európsku zelenú dohodu, hospodárstvo, ktoré pracuje v prospech ľudí, a vytvárane Európy pripravenej na digitálny vek.

Do konca roka 2021 boli zaznamenané značné úspechy v oblasti výskumu a inovácií. Napríklad v dôsledku podpory EÚ spolupracovalo viac ako 60 000 podnikov s výskumnými inštitúciami (94 % cieľovej hodnoty) a okolo 30 000 podnikov uviedlo nové výrobky na trh (95 % cieľovej hodnoty).

EŠIF významným spôsobom prispievajú k digitálnej transformácii európskeho hospodárstva zlepšovaním infraštruktúry IT, ako aj posilňovaním postavenia občanov, podnikov a subjektov verejného sektora prostredníctvom technológií a zručností novej generácie. Viac ako 6,3 milióna domácností vďaka vybraným projektom EFRR využíva výhody lepšieho prístupu k širokopásmovému pripojeniu. Na konci roka 2023 sa očakáva prínos zlepšeného širokopásmového prístupu pre viac ako 12 miliónov domácností. Vo vidieckych oblastiach sa z EPFRV podporilo viac ako 1 900 investičných operácií v celkovej výške presahujúcej 1,1 miliardy EUR s cieľom zlepšiť prístupnosť, využívanie a kvalitu IKT. Z lepšej infraštruktúry alebo kvalitnejších služieb IT má vo vidieckych oblastiach prospech viac ako 5,1 milióna ľudí.

EŠIF poskytujú životne dôležitú podporu pre rast podnikov, zvyšovanie ich produktivity a konkurencieschopnosti, ako aj podporu zavádzania inovatívnych riešení v podnikoch. Celkovo je plánovaných 124 miliárd EUR (17 % celkového rozpočtu) na zvýšenie konkurencieschopnosti európskych MSP, čo je jediný najväčší cieľ v rozpočte. Zatiaľ je na projekty vyčlenených 99 % plánovanej sumy a vynaložených 61 %.

Napríklad počet MSP, ktoré využili podporu EÚ, sa v roku 2021 zvýšil na 2 milióny (v porovnaní s 1,4 milióna v predchádzajúcom roku), čo dokazuje tlmiaci účinok, ktorý mali fondy EÚ na ochranu spoločností pred údermi pandémie ochorenie COVID-19 a jej finančnými dôsledkami.

Príklady projektov financovaných z EŠIF, ktoré prispievajú k inteligentnému rastu: S pomocou ERDF vyvinul startup MakeGrowLab z mesta Puławy v Lubelskom vojvodstve v Poľsku materiál vyrobený z biomasy pomocou mikroorganizmov. Scoby Packaging Materials® je vysokovýkonné nanovlákno vytvorené z mikróbov prostredníctvom zhodnocovania miestnych nespotrebovaných potravín/nápojov. Môže sa použiť ako alternatíva plastových obalov a ako skladovacia nádoba na potraviny, chémiu, kozmetiku a textil. Výrobok je ekologický a inovatívny v celosvetovom meradle. Startupový akcelerátor „ Olympo Boxes 2020 “, ktorý sa uskutočnil v najvzdialenejšom regióne Kanárskych ostrovov v Španielsku, podporoval podnikanie a ponúkal služby podnikateľom v oblasti technológií. S pomocou financovania z ERDF tento projekt poskytol poradenské služby 73 podnikateľom, čo umožnilo 32 startupom zlepšiť svoj obchodný model implementáciou inovatívnych nápadov. V regióne Uusimaa vo Fínsku sa z EFRR spolufinancoval projekt „ Digi-Flash “ na urýchlenie využívania technológií digitálneho priemyslu 4.0 v MSP. Do projektu sa zapojilo 53 spoločností, ktoré spustili činnosti v oblasti výskumu a vývoja. Z 15 z týchto spoločností vznikli nové podniky založené na riešeniach v oblasti energie z obnoviteľných zdrojov alebo na podpore nízkouhlíkových riešení. Ďalších 17 spoločností vyvinulo nové alebo výrazne vylepšené výrobky. Jedinečný a inovatívny pivovar Mad Scientist so sídlom v Budapešti v Maďarsku získal podporu z ERDF na zmiernenie hospodárskeho vplyvu pandémie COVID-19 a na zlepšenie svojich technológií. Nové technológie umožňujú pivovaru Mad Scientist držať krok s rýchlo sa rozvíjajúcimi inováciami v sektore pivovarov IPA a zlepšovať svoju konkurencieschopnosť na medzinárodných trhoch. Prostredníctvom podpory z ERDF poskytnutej spoločnosti KUNKEL + Partner so sídlom v Severnom Porýní-Vestfálsku v Nemecku mohla spoločnosť ďalej vyvíjať nabíjateľné batérie zinok-vzduch . Táto technológia ponúka vysokú hustotu energie, ľahko sa recykluje a predovšetkým je veľmi lacná. Optimalizovaný článok sa v súčasnosti vyrába v malej priemyselnej sérii a pripravuje sa demonštračné zariadenie so 72 článkami a celkovou kapacitou 7,2 kWh. Toto riešenie bude uvedené do prevádzky v komunálnych službách mesta Steinfurt v Severnom Porýní-Vestfálsku na dočasné uskladnenie prebytočnej energie zo 100 kW špičkového fotovoltického systému.

3.2.Udržateľný rast

279 miliárd EUR na udržateľný rast

Podporou investícií do klimaticky neutrálneho, čistého a obehového hospodárstva, ako aj investícií v oblasti životného prostredia a adaptácie na zmenu klímy EŠIF významným spôsobom prispievajú k cieľom stanoveným v Európskej zelenej dohode. V dôsledku dodatočných zdrojov poskytnutých prostredníctvom REACT-EU sa celková alokácia zvýšila na 279 miliárd EUR (v porovnaní s 251 miliardami EUR na konci roka 2020). To predstavuje približne 38 % z celkového alokovaného rozpočtu. Do konca roka 2021 sa na projekty alokovalo 292 miliardy EUR (105 % z vyčlenených finančných prostriedkov) a miera čerpania dosiahla 174 miliárd EUR (63 % z celkovej plánovanej sumy). V nasledujúcom grafe sa uvádza podrobnejšie rozdelenie miery plnenia v súvislosti s každým zo štyroch cieľov, ako aj priemer zodpovedajúci zoskupeniu udržateľného rastu.

Z hľadiska finančného pokroku existujú medzi rôznymi témami významné rozdiely. Investície do sieťových infraštruktúr v doprave a energetike sa v poslednom roku výrazne zrýchlili. Doteraz bolo vynaložených 71 % z celkových plánovaných súm. Adaptácia na zmenu klímy a predchádzanie rizikám je jedným z najrýchlejšie sa rozvíjajúcich tematických cieľov, pričom z hľadiska prostriedkov, ktoré prijímatelia už čerpajú, je na druhom mieste (63 %). Ochrana životného prostredia a efektívnosť zdrojov je ďalším cieľom z hľadiska čerpania, pričom 59 % celkového rozpočtu sa už využilo, čo je mierne pod priemerom cieľa udržateľného rastu.